**KLASA: 022-03/17-01/46**

**URBROJ: 519-06/1-17-2**

**Zagreb, 27. travnja 2017.**

**MINISTARSTVO ZA DEMOGRAFIJU, OBITELJ, MLADE**

**I SOCIJALNU POLITIKU**

**PRETHODNA PROCJENA**

**ZA**

**NACRT PRIJEDLOGA ZAKONA O PRAVOBRANITELJU ZA DJECU,**

**S KONAČNIM PRIJEDLOGOM ZAKONA**

|  |  |
| --- | --- |
| **Red.br.** | **Ukratko, jasno i sažeto odgovorite na pitanja:** |
| **1.** | **Opišite ukratko problem koji se namjerava riješiti normativnim rješenjem (izrađene teze propisa):** |
| Zakon o pravobranitelju za djecu donio je Hrvatski sabor na sjednici održanoj 29. svibnja 2003. Objavljen je u „Narodnim novinama“ broj 96 od 10. lipnja 2003. a stupio je na snagu 8. lipnja 2003.  Ustavni sud Republike Hrvatske je Odlukom broj: U-I-4301/2005 od 7. ožujka 2017. ukinuo Zakon o pravobranitelju za djecu ocjenjujući ga, u formalnom smislu, nesuglasnim s Ustavom Republike Hrvatske jer je donesen „običnom“ većinom nazočnih zastupnika umjesto traženom većinom glasova svih zastupnika u Hrvatskom saboru, u smislu članka 83. stavka 2. Ustava Republike Hrvatske. Sukladno točki II. citirane Odluke Ustavnog suda Republike Hrvatske ukinuti Zakon o pravobranitelju za djecu prestaje važiti 1. kolovoza 2017.  Prava djeteta i njihovo poštivanje su bitna karakteristika svake demokratske države. U Republici Hrvatskoj potreba zaštite prava i interesa djece istaknuta ja u odredbama članka 63., 64. i 65. Ustava Republike Hrvatske, odredbama Obiteljskog zakona („Narodne novine“, broj 103/15) i drugim propisima.  Od 8. listopada 1991. Republika Hrvatska je stranka Konvencije o pravima djeteta koja je dio unutarnjeg pravnog poretka sukladno odredbi članka 141. Ustava Republike Hrvatske. Člankom 4. Konvencije, države stranke se obvezuju poduzeti sve odgovarajuće zakonodavne, upravne i druge mjere na primjenu prava priznatih u Konvenciji.  Uvođenje instituta pravobranitelja za djecu 2003. predstavljalo je ispunjenje međunarodne obveze Republike Hrvatske proizašle iz odredbi Konvencije o pravima djeteta kao i Preporuka Parlamentarne skupštine Vijeća Europe 1460 (2000) a koja je oživotvorena stupanjem na snagu Zakona o pravobranitelju za djecu.  U dosadašnjem djelovanju institucije Pravobranitelja za djecu postignuta je visoka razina zaštite prava djece i opstojnost institucije je neupitna.  S obzirom na to da je Ustavni sud Republike Hrvatske u naprijed citiranoj Odluci od 7. ožujka 2017. ocijenio neustavnost Zakona o pravobranitelju za djecu u formalnom smislu, te nije doveo u pitanje neovisnost i samostalnost institucije Pravobranitelja za djecu, ovaj Prijedlog Zakona u sadržajnom smislu uređuje institut pravobranitelja za djecu na vrlo sličan način kako je to bilo propisano ukinutim Zakonom o pravobranitelju za djecu.  Kako bi se osiguralo nesmetano i neprekinuto djelovanje institucije koja štiti, prati i promiče prava i interese djece na teme­lju Ustava Republike Hrvatske, međunarodnih ugovora i zakona i čije je uvođenje 2003. bio ispunjene preuzetih međunarodnih obveza Republike Hrvatske, **predlaže se donošenje Zakona po hitnom postupku, sukladno članku 204. Poslovnika Hrvatskoga** **sabora** **(„Narodne novine“, broj 81/13 i 113/16).** |
| **2.** | **Opišite ukratko cilj koji se želi postići normativnim rješenjem (izrađene teze propisa):** |
| Donošenjem Zakona o pravobranitelju za djecu omogućit će se nastavak djelovanja i ostvarenja zadaće institucije Pravobranitelja za djecu i nakon prestanka važenja Zakona o pravobranitelju za djecu, 1. kolovoza 2017. – sukladno Odluci Ustavnoga suda Republike Hrvatske. Prijedlog Zakona u sadržajnom smislu uređuje institut pravobranitelja za djecu na vrlo sličan način kako je to bilo propisano ukinutim Zakonom o pravobranitelju za djecu. |
| 3. | Navedite adresate na koje se problem trenutno odnosi i adresate na koje bi se mogao odnositi u budućnosti.*(primjerice: gospodarski subjekti, organizacije civilnog društva, potrošači, dobrotvorne organizacije, umirovljenici, mladi, socijalno osjetljive skupine i sl.)* |
| Nacrtom prijedloga Zakona osobito se omogućava djelovanje institucije radi zaštite i promicanja prava i interesa djece u skladu s odredbama Ustava Republike Hrvatske, Konvencije o pravima djeteta i drugih međunarodnih dokumenata te drugih propisa koji se odnose na zaštitu prava i interesa djece. |
| 4. | Objasnite ukratko normativno rješenje (izrađene teze propisa) i utvrdite jedno nenormativno rješenje kojim bi se također mogao postići cilj. *(primjeri nenormativnog rješenja: edukacija i informiranje, sporazumi udruženja, industrija, kodeksi udruga i drugih interesnih udruženja, dobrovoljni dogovor predstavnika tržišta, standardi, trgovačke uzance i sl.)* |
|  | **Normativno rješenje (izrađene teze propisa):**  Donošenje Zakona o pravobranitelju za djecu.  Ustavni sud Republike Hrvatske je Odlukom broj: U-I-4301/2005 od 7. ožujka 2017. ukinuo Zakon o pravobranitelju za djecu ocjenjujući ga, u formalnom smislu, nesuglasnim s Ustavom Republike Hrvatske stoga u ovom području nije moguće nenormativno uređenje s obzirom da se navedeni problemi mogu regulirati isključivo donošenjem zakonskog propisa.  Zakonom se uređuje djelokrug i način rada te uvjeti za imenova­nje i razrješe­nje pravobranite­lja za djecu i ­nje­govih zamjenika, djelokrug i način rada, imenovanje i razrješenje pravobranitelja za djecu i njegovih zamjenika, osnovne zadaće pravobranitelja za djecu te osnova za ostvarenje zadaće, osnovna načela djelovanja pravobranitelja za djecu: neovisnost i samostalnost uz poštivanja načela pravičnosti i morala; zabrana političkog djelovanja i članstva u političkim strankama |
| 5. | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema**.** *(primjerice: potrebna financijska sredstva, raspoloživi resursi, koordinacija tijela u provedbi, različiti pristup rješavanju problema od strane adresata propisa, dionika, manjak podrške dionika, neusklađenost zakonodavstva, dodatni administrativni postupci, informatička podrška i sl.)* |
| Nacrt prijedloga Zakona o pravobranitelju za djecu uputit će se **u hitni postupak donošenja u II. tromjesečju 2017. godine** radi omogućavanja nastavka djelovanja i ostvarenja zadaće institucije Pravobranitelja za djecu i nakon prestanka važenja Zakona o pravobranitelju za djecu („Narodne novine“, broj 96/03), 1. kolovoza 2017. godine. |

|  |  |  |  |
| --- | --- | --- | --- |
|  | **Na sljedeća pitanja potrebno je odgovoriti sa »DA« odnosno »NE«, uz obvezni sažeti pisani osvrt.** | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva**?** *Ako »DA«, navedite važeće zakonodavstvo, izravno povezano s ciljem koje će se morati mijenjati, uključujući podzakonske akte. Ukoliko postoji obveza usklađivanja hrvatskog zakonodavstva sa zakonodavstvom EU u tom području ili ukoliko postoji obveza provedbe međunarodnog ugovora za RH navedite propise koji se moraju usvojiti*. |  | **X** |
| Navedeno normativno rješenje ne zahtijeva izmjenu važećeg zakonodavstva. |  | |
| 7. | Hoće li navedeno normativno rješenje imati značajan financijski učinak u barem jednom sektoru/području i u kojem? Da li utječe na tržišno natjecanje? Ukratko navedite kakvi se učinci očekuju**.** *(primjerice: veći financijski teret za gospodarske subjekte zbog troška prilagodbe zakonodavstvu i standardima; viši operativni troškovi; teži način kreditiranja i sl.)* |  | **X** |
| Za provedbu ovog zakona neće biti potrebno osigurati dodatna financijska sredstva budući da su ona već planirana i osigurana u državnom proračunu u svrhu redovitog obavljanja djelatnosti Ureda pravobraniteljice za djecu. |  | |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju.*(primjerice: potreba za dodatnim sredstvima u proračunu za provedbu; sredstva za edukaciju službenika za nove ovlasti; sredstva za nabavu opreme; osiguranje transfera; osiguranje poticaja; sredstava za nove administrativne postupke i sl.)* |  | **X** |
| Za provedbu ovog zakona neće biti potrebno osigurati dodatna financijska sredstva budući da su ona već planirana i osigurana u državnom proračunu |  | |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju**.** *(primjerice: status socijalnih prava građana; promjene naknada; status građana u odnosu na kupovnu moć; socijalna uključenost građana; zaštita posebnih skupina ljudi, ravnopravnost spolova i sl.)* | **X** |  |
| Donošenje ovog zakona omogućit će nastavak djelovanja institucije Pravobranitelja za djecu u svrhu zaštite prava djece. Ukoliko se navedeni zakon ne donese postala bi upitna opstojnost institucije te se ne bi mogla omogućiti i nadalje visoka razina zaštite prava djece. |  | |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju**.***(primjerice: utjecaj na ispuštanje stakleničkih plinova, utjecaj na šume, na gospodarenje otpadom, na biljni i životinjski svijet, na zaštitu voda, na zaštitu tla, na zaštitu kulturne baštine i sl.)* |  | **X** |
| Navedeno normativno rješenje neće imati nikakav učinak na okoliš niti na održivi razvitak. |  | |
| 11. | Hoće li navedeno normativno rješenje zahtijevati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju**.** (*primjerice: dodjela ovlaštenja; utvrđivanje prava i/ili obveza posebnim upravnim aktom; provedba upravnog/inspekcijskog nadzora; pribavljanje posebnih dozvola, rješenja, suglasnosti; povećanje ili uvođenje nove administrativne tarife; izmjene administrativnog postupka i sl.)* |  | **X** |
| Navedeno normativno rješenje neće zahtijevati provedbu administrativnih niti upravnih postupaka. |  | |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. |  | **X** |
| Za postizanje cilja neće biti nužan povezan rad više tijela državne upravne odnosno tijela lokalne i područne (regionalne) samouprave. |  | |
| 13. | Imate li saznanja da li je isti problem postojao i na koji način je riješen u zakonodavstvu zemalja Europske unije odnosno trećih zemalja? – navedite primjere.*(primjerice: poticanje malog gospodarstva; različito rješavanje ambalažnog otpada; fleksibilnost radnog zakonodavstva; rad na nepuno radno vrijeme; pojednostavljenje administrativnog postupka; smanjenje oboljelih od malignih bolesti; maloljetnička delikvencija i dr.)* |  | **X** |
| Nije poznato da li je isti problem postojao u drugim zemljama Europske unije odnosno trećih zemalja.  Uvođenje instituta pravobranitelja za djecu 2003. predstavlja ispunjenje međunarodne obveze Republike Hrvatske proizašle iz odredbi Konvencije o pravima djeteta kao i Preporuka Parlamentarne skupštine Vijeća Europe 1460 (2000) a koja je oživotvorena stupanjem na snagu Zakona o pravobranitelju za djecu. |  | |

**UPUTA:** Uz ovaj Obrazac obvezno se prilažu Teze o sadržaju propisa.

**MINISTARSTVO ZA DEMOGRAFIJU, OBITELJ, MLADE**

**I SOCIJALNU POLITIKU**

**TEZE**

**NACRTA PRIJEDLOGA ZAKONA O PRAVOBRANITELJU ZA DJECU, S KONAČNIM PRIJEDLOGOM ZAKONA**

Zakon o pravobranitelju za djecu donio je Hrvatski sabor na sjednici održanoj 29. svibnja 2003. Objavljen je u „Narodnim novinama“ broj 96 od 10. lipnja 2003. a stupio je na snagu 8. lipnja 2003. Ustavni sud Republike Hrvatske je Odlukom broj: U-I-4301/2005 od 7. ožujka 2017. ukinuo Zakon o pravobranitelju za djecu ocjenjujući ga, u formalnom smislu, nesuglasnim s Ustavom Republike Hrvatske jer je donesen „običnom“ većinom nazočnih zastupnika umjesto traženom većinom glasova svih zastupnika u Hrvatskom saboru, u smislu članka 83. stavka 2. Ustava Republike Hrvatske. Sukladno točki II. citirane Odluke Ustavnog suda Republike Hrvatske ukinuti Zakon o pravobranitelju za djecu prestaje važiti 1. kolovoza 2017.

Prava djeteta i njihovo poštivanje su bitna karakteristika svake demokratske države. U Republici Hrvatskoj potreba zaštite prava i interesa djece istaknuta ja u odredbama članka 63., 64. i 65. Ustava Republike Hrvatske, odredbama Obiteljskog zakona („Narodne novine“, broj 103/15) i drugim propisima.

Od 8. listopada 1991. Republika Hrvatska je stranka Konvencije o pravima djeteta koja je dio unutarnjeg pravnog poretka sukladno odredbi članka 141. Ustava Republike Hrvatske. Člankom 4. Konvencije, države stranke se obvezuju poduzeti sve odgovarajuće zakonodavne, upravne i druge mjere na primjenu prava priznatih u Konvenciji.

Uvođenje instituta pravobranitelja za djecu 2003. predstavlja ispunjenje međunarodne obveze Republike Hrvatske proizašle iz odredbi Konvencije o pravima djeteta kao i Preporuka Parlamentarne skupštine Vijeća Europe 1460 (2000) a koja je oživotvorena stupanjem na snagu Zakona o pravobranitelju za djecu. U dosadašnjem djelovanju institucije Pravobranitelja za djecu postignuta je visoka razina zaštite prava djece i opstojnost institucije je neupitna. S obzirom na to da je Ustavni sud Republike Hrvatske u uvodno citiranoj Odluci od 7. ožujka 2017. ocijenio neustavnost Zakona o pravobranitelju za djecu u formalnom smislu, te nije doveo u pitanje neovisnost i samostalnost institucije Pravobranitelja za djecu, ovaj Prijedlog Zakona u sadržajnom smislu uređuje institut pravobranitelja za djecu na vrlo sličan način kako je to bilo propisano ukinutim Zakonom o pravobranitelju za djecu.

1. **USTAVNA OSNOVA ZA DONOŠENJE ZAKONA**

Ustavna osnova za donošenje predloženog Zakona sadržana je u odredbi članka 2. stavka 4. podstavak 1. Ustava Republike Hrvatske (“Narodne novine”, broj 85/10 – pročišćeni tekst i 5/14 - Odluka Ustavnog suda Republike Hrvatske).

1. **OCJENA STANJA I OSNOVANA PITANJA KOJA SE TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI**
2. **Ocjena stanja**

Zakon o pravobranitelju za djecu donio je Hrvatski sabor na sjednici održanoj 29. svibnja 2003. Objavljen je u „Narodnim novinama“ broj 96 od 10. lipnja 2003. a stupio je na snagu 8. lipnja 2003.

Ustavni sud Republike Hrvatske je Odlukom broj: U-I-4301/2005 od 7. ožujka 2017. ukinuo Zakon o pravobranitelju za djecu ocjenjujući ga, u formalnom smislu, nesuglasnim s Ustavom Republike Hrvatske jer je donesen „običnom“ većinom nazočnih zastupnika umjesto traženom većinom glasova svih zastupnika u Hrvatskom saboru, u smislu odredbe članka 83. stavka 2. Ustava Republike Hrvatske.

Sukladno točki II. citirane Odluke Ustavnog suda Republike Hrvatske ukinuti Zakon o pravobranitelju za djecu prestaje važiti 1. kolovoza 2017.

1. **Osnovna pitanja koja se trebaju urediti zakonom**

Prava djeteta i njihovo poštivanje su bitna karakteristika svake demokratske države. U Republici Hrvatskoj potreba zaštite prava i interesa djece istaknuta ja u odredbama članka 63., 64. i 65. Ustava Republike Hrvatske, u Obiteljskom zakonu („Narodne novine“, broj 103/15) i drugim propisima.

Od 8. listopada 1991. Republika Hrvatska je stranka Konvencije o pravima djeteta koja je dio unutarnjeg pravnog poretka sukladno odredbi članka 141. Ustava Republike Hrvatske. Člankom 4. Konvencije, države stranke se obvezuju poduzeti sve odgovarajuće zakonodavne, upravne i druge mjere na primjenu prava priznatih u Konvenciji.

Uvođenje instituta pravobranitelja za djecu 2003. predstavljalo je ispunjenje međunarodne obveze Republike Hrvatske proizašle iz odredbi Konvencije o pravima djeteta kao i Preporuka Parlamentarne skupštine Vijeća Europe 1460 (2000) a koja je oživotvorena stupanjem na snagu Zakona o pravobranitelju za djecu.

U dosadašnjem djelovanju institucije Pravobranitelja za djecu postignuta je visoka razina zaštite prava djece i opstojnost institucije je neupitna.

S obzirom na to da je Ustavni sud Republike Hrvatske u uvodno citiranoj Odluci od 7. ožujka 2017. ocijenio neustavnost Zakona o pravobranitelju za djecu u formalnom smislu, te nije doveo u pitanje neovisnost i samostalnost institucije, ovaj Prijedlog Zakona u sadržajnom smislu uređuje institut pravobranitelja za djecu na vrlo sličan način kako je to bilo propisano ukinutim Zakonom o pravobranitelju za djecu.

Prijedlogom Zakona propisuju se:

* osnovna načela djelovanja pravobranitelja za djecu (neovisnost, samostalnost, nestranačka pripadnost),
* djelokrug i način rada
* uvjeti za imenovanje i razrješenje pravobranitelja za djecu i njegovih zamjenika
* sudjelovanje pravobranitelja za djecu u postupku donošenja propisa koji se odnose na prava djece ili kojima se uređuju pitanja značajna za djecu,
* suradnja s tijelima državne uprave, jedinicama lokalne i područne (regionalne) samouprave, ustanovama, udrugama i drugim pravnim i fizičkim osobama koja se bave pitanjima od značaja za djecu
* obveza podnošenja izvješća Hrvatskom saboru o svom radu
* osiguranje sredstava za rad pravobranitelja za djecu i druga pitanja važna za rad pravobranitelja za djecu

1. **Posljedice koje će donošenjem Zakona proisteći**

Donošenjem Zakona o pravobranitelju za djecu omogućit će se nastavak djelovanja i ostvarenja zadaće institucije Pravobranitelja za djecu i nakon prestanka važenja Zakona o pravobranitelju za djecu, 1. kolovoza 2017. – sukladno Odluci Ustavnoga suda Republike Hrvatske.

1. **OCJENA I IZVORI POTREBNIH SREDSTAVA ZA PROVOĐENJE ZAKONA**

Donošenje i primjena ovoga Zakona neće zahtijevati osiguranje dodatnih sredstava u državnom proračunu.

1. **OBRAZLOŽENJE PRIJEDLOGA ZA DONOŠENJE ZAKONA PO ŽURNOM POSTUPKU**

Sukladno članku 204. Poslovnika Hrvatskoga sabora („Narodne novine“, broj 81/13 i 113/16) predlaže se donošenje Zakona o pravobranitelju za djecu po hitnom postupku.

Naime, sukladno Odluci Ustavnoga suda Republike Hrvatske, Zakon o pravobranitelju za djecu prestaje važiti 1. kolovoza 2017. Kako bi se osiguralo nesmetano i neprekinuto djelovanje institucije koja štiti, prati i promiče prava i interese djece na teme­lju Ustava Republike Hrvatske, međunarodnih ugovora i zakona i čije je uvođenje 2003. bio ispunjene preuzetih međunarodnih obveza Republike Hrvatske, predlaže se donošenje Zakona po hitnom postupku.